കൊവിഡ് പ്രതിരോധം ജനങ്ങള്ക്ക് വേണ്ടി ആവശ്യങ്ങള് ഉന്നയിച്ച് ഹര്ജി നല്കാന് സിഎംപി ഒപ്പ് ശേഖരണം ഉദ്ഘാടനം ചെയ്ത് മുഹമ്മദ് ഷിയാസ് എറണാകുളം : കൊവിഡില് വലയുന്നവര്ക്ക് ആശ്വാസമേകാന് വേണ്ട നടപടികള് സ്വീകരിക്കണമെന്ന് ആവശ്യപ്പെട്ട് പ്രധാനമന്ത്രിക്കും മുഖ്യമന്ത്രിക്കും ഭീമ ഹര്ജി നല്കുന്നതിന്റെ ഭാഗമായി ജനകീയ ഒപ്പുശേഖരണത്തിന്റെ ജില്ലാതല ഉദ്ഘാടനം നിയുക്ത ഡിസിസി പ്രസിഡന്റ് മുഹമ്മദ് ഷിയാസിന്റെ നേതൃത്വത്തില് എറണാകുളം മേനകയില് നടന്നു. കൊവിഡ് മൂലം മരണമടഞ്ഞവരുടെ കുടുംബങ്ങള്ക്ക് പത്ത് ലക്ഷം രൂപ നഷ്ടപരിഹാരം നല്കുക , കൊവിഡ് ദുരന്തനിവാരണ കമ്മീഷന് രൂപീകരിക്കുക, യുദ്ധകാല അടിസ്ഥാനത്തില് ഇരട്ട വാക്സിന് പൂര്ത്തിയാക്കുക , തൊഴിലാളികള്ക്ക് അയ്യായിരം രൂപ റേഷന്കട വഴി വിതരണം ചെയ്യുക എന്നീ ആവശ്യങ്ങള് നടപ്പിലാക്കണമെന്നാവശ്യപ്പെട്ടാണ് സിഎംപി ഹര്ജി സമര്പ്പിക്കുന്നത്. സിഎംപി സംസ്ഥാന കൗണ്സില് അംഗം എംഎസ് സുരേന്ദ്രന് പരിപാടിക്ക് അദ്ധ്യക്ഷത വഹിച്ചു. സംസ്ഥാന സെക്രട്ടറിയേറ്റ് അംഗങ്ങളായ അഡ്വ ബിഎസ് സ്വാതികമാര് , കെകെ ചന്ദ്രന്, ജില്ലാ സെക്രട്ടറി പി രാജേഷ് , ജോ സെക്രട്ടറി അഡ്വ സഞ്ജീവ് കുമാര് , എച്ച്എം എസ് ജില്ലാ സെക്രട്ടറി കൃഷ്ണന്കുട്ടി , പികെ നസീര് , ഉണ്ണി സേവ്യര്, ആലിസ് മുകുന്ദന് , നിധിന് നില വെട്ടത്ത് , കിഷോര് കുമാര്, വിക്ടര് ബര്ണാഡ് എന്നിവര് സംസാരിച്ചു.